רוז מקנמרה (באנגלית: Rose McNamara; באירית: Róis Nic Chon Mara; 10 בספטמבר 1885 – 6 במרץ 1957) הייתה לאומנית אירית רפובליקנית, וסגן מפקדת במהלך מרידת חג הפסחא ב-1916.
תחילת דרכה.
רוז אן מקנמרה נולדה בדבלין לבנג'מין מקנמרה, נהג משאית, וג'ואנה (שיבון) מנגן, ב-10 בספטמבר 1885. אבא שלה נפטר ב-1898 כשרוז הייתה בת 15. היא הייתה אחת משבעה ילדים, מתוכם ארבעה מתו בגיל צעיר.
פעילות רפובליקנית.
מארי Perolz הכירה למקנמרה את ארגון איניניה נה הרין בסביבות 1906. אחותה של פרוולז, דיליה, הייתה גיסתה של מקנמרה, נשואה לאחיה מתיו. רוז עבדה עם מתיו בחנות הרהיטים שלו. ב-1911, השתתפה מקנמרה במחאות נגד הביקור של המלך ג'ורג' בדבלין, המחאה בה נעצרה הלנה מולוני על שבירת חלון ראווה שבו הוצגו דמויות של המלך והמלכה.
מקנמרה הצטרפה לשין פיין והייתה חברה בקומן נה מאן כשזו נוצרה והתמזגה עם איניניה ב-1914. במסגרת פעילותה זו, היא צעדה במצעדים, ארגנה הפגנות, למדה עזרה ראשונה קרבית, וגייסה כסף בשביל תחמושת וציוד למתנדבים האירים.
ההתקוממות.
ביום שישי שלפני הפסחא ב-1916, לקראת המרידה, מקנמרה וחברות קומן אחרות הכינו תחבושות שדה. ביום שני, בפתיחת המרידה, כל חברות המדור שלה בקומן התייצבו במדיהן בכיכר אמרלד, שם קיבלו את פקודותיהן מאיימון קנט. רוז שימשה כסגנית מפקדת הקבוצה ששירתה במרובון ליין, אשר התבססה במזקקה של ג'יימסון.
היו לה מספר תפקידים במהלך המרידה. היא שמשה כאפסנאית, ופעלה כצופה עבור הצלפים, וסידרה את המתקנים הרפואיים עבור הפצועים. ביום ראשון, 30 באפריל, הגיעה פקודת הכניעה. הוצע לנשים לעזוב את העמדה מכיוון שהבריטים לא החשיבו אותן כלוחמות, אך מקנמרה, יחד עם שאר נשות קומן, סירבה לעזוב, והנשים צעדו מהמבניין בין לוחמי המתנדבים, ויחד איתם, נעצרו ונכלאו.
בזמן שהנשים היו כלואות בכלא קילמיינהאם הן שמעו את ההוצאות להורג של מנהיגי המרידה, כפי שחזה מקברייד. הנשים ארגנו ריקוד קבוצתי אירי באותו היום, כהמשך מחאתן. היא שוחררה ב-9 במאי.
בתקופה שלאחר המרידה, חברות קומן, שרובן אכן שוחררו כעבור זמן קצר, הקימו יוזמות לגיוס כספים ותמיכה באסירים ומשפחותיהם. בשנת 1917 מקנמרה מונתה כסגן ראשונה במדור, וקומן חזרו לתרגל באימונים קרביים. ב-1918 היא הייתה מעורבת יחד עם המדור שלה בפעילויות נגד גיוס לצבא הבריטי.
לאחר המרידה.
במהלך מלחמת העצמאות האירית, מקנמרה עבדה עם הנשים האחרות בגיוס כספים, השתתפות בהלוויות ובתהלוכות מחאה בבתי הכלא בהם הוחזקו האסירים ששבתו אז רעב. ב-1919 מקנמרה קודמה למפקדת המדור. התפקיד שלה היה להבטיח שירותי סיעוד בכל תחנות העזרה הראשונה במהלך מארבים. היא הייתה מקבלת הודעה מראש כדי להכין את הבית לקבל פצועים.
במלחמת האזרחים האירית, היא שירתה תחת פיקודה של הרוזנת מרקייביץ'. היא נטלה חלק באירועים במתחם בית המשפט, אז התנגשו הכוחות שבעד ונגד האמנה האנגלו-אירית. מקנמרה, יחד עם קומן נה מאן, הייתה בצד אנטי-ההסכם. היא השיגה מים ומזון לחיילים, ונשאה הודעות עבורם.
רוז מקנמרה נפטרה ב-6 במרץ 1957.
יחסי אזרבייג'ן–אנטיגואה וברבודה
יחסי אזרבייג'ן–אנטיגואה וברבודה הם היחסים הדיפלומטיים שבין הרפובליקה של אזרבייג'ן לבין אנטיגואה וברבודה. שתי המדינות חברות בארגון המדינות הבלתי מזדהות והאו"ם.
סקירה כללית.
היחסים הדיפלומטיים בין אזרבייג'ן לאנטיגואה וברבודה כוננו ב-5 באפריל 1995. לרוב, המדינות לא מקיימות קשרים כלכליים וזאת בשל המרחק הגאוגרפי הרב הקיים ביניהם.
בשנת 2016, שווי הסחורה שיוצאה מאנטיגואה וברבודה לאזרבייג'ן הגיעה לסך 8.48 אלף דולר אמריקאי והיא כללה מתכות להרכבה.
Simon &amp; Speck
בקריפטוגרפיה, Simon ו-Speck הן משפחות של צופן בלוקים קלי-משקל במבנה פייסטל בסגנון ARX, שפותחו ופורסמו ביוני 2013 על ידי הסוכנות לביטחון לאומי של ארצות הברית במטרה להכשירם כתקן הצפנה על ידי ארגוני התקינה הבינלאומיים. היעד של הצפנים הללו הוא למלא את הצורך בצופן קל משקל, גמיש ונוח לניתוח, המציע תפוקה וביצועים מצוינים, בעיקר לאינטרנט של הדברים - חומרה מוגבלת משאבים וצריכת אנרגיה נמוכה מאוד. Simon מכוון בעיקר לביצועים אופטימליים בחומרה ואילו Speck מכוון לביצועים אופטימליים בתוכנה.
רקע ומוטיבציה.
צפנים סימטריים כמו AES שפותחו בעשור הקודם נועדו בעיקר למחשבים שולחניים ושרתים והם אינם מתאימים במיוחד לחומרה דלת משאבים כמו RFID או סנסורים אלחוטיים, כי הם פותחו בטרם המחשוב המפושט (Pervasive Computing) פרץ לתודעה. כיום בעידן האינטרנט של הדברים התקנים רבים בעלי חומרה זעירה צריכים להתקשר ביניהם באופן אלחוטי. וביטחון הוא מצרך חשוב במרביתם, רצוי שהאקר לא יצליח להשתלט מרחוק על משאבת אינסולין או על בלמים של רכב בזמן נסיעה.
תחום חדש יחסית הנקרא צופן בלוקים קל משקל אמור לתת מענה לבעיה זו. קיים כיום היצע רחב וארגוני התקינה שוקדים על הכנסת צפנים כאלה לתקנים הבינלאומיים, עמם נמנים PRESENT, KATAN, KLEIN ו-Picolo. הצפנים Simon ו-Speck אמורים להשתלב בין הצפנים קלי המשקל תוך שהם מפגינים ביטחון הכרחי כנדרש, גמישות וביצועים טובים ביותר ונפח הקטן ביותר האפשרי לעומת הצפנים המתחרים. צופן בלוקים הוא פרימיטיב קריפטוגרפי ורסטילי ולו שימושים רבים כחלק מפרוטוקולים ומערכות הצפנה ולכן חשיבותו רבה. היות שהתחום צעיר, לא קיימת הגדרה ברורה למושג "קל משקל". באופן כללי מתייחסים לשני נושאים, מימוש מינימלי בחומרה במונחים של תואמי שערים לוגיים (GE) או מימוש בתוכנה בכמות זיכרון SRAM או הבזק מינימליים. ניצול שטח קטן בחומרה פירושו פונקציית סבב פנימית פשוטה יותר גם אם המחיר הוא עלייה במספר הסבבים. בחומרה זעירה מסוג זה שלעיתים פועלת ללא מקור אנרגיה עצמאי, אין חשיבות רבה לתפוקה אלא מושם דגש יותר על צריכת אנרגיה נמוכה. למרות שלא הוגדר בתקן, המוסכמה היא תפוקה של 12 קילוביט לשנייה בתדר של 100KHz. כדי שיהיה שמיש, צופן בלוקים קל משקל צריך להיות גמיש מספיק להתאמה למגוון פלטפורמות ולצורכי ביטחון שונים. לדוגמה אם החומרה פחות מוגבלת רצוי שהצופן יוכל לנצל זאת לשיפור התפוקה על חשבון תוספת שערים.
לאור האמור, קיימים מספר היבטים שיש להתחשב בהם כמו: סריאליות, מקביליות ותאימות. סריאליות משפיעה על היכולת למזער את שטח החומרה שהצופן מאכלס למשל אם הצופן עושה שימוש בתיבות החלפה קבועות קשה להתעלם מהשטח שהן תופסות לכן רצוי להימנע מכך. מסיבה זו למבנה ARX יתרון כי הוא אינו עושה שימוש בתיבות החלפה כלל, האי-ליניאריות שלו מושגת משילוב פעולות אריתמטיות בשדות אלגבריים שונים (חיבור מודולרי ו-XOR). מקביליות משפיעה על התפוקה של הצופן ותאימות מתייחסת ליכולת להתאים את האלגוריתם לשימוש ספציפי. לדוגמה בלוק בגודל 64 סיביות ומפתח באורך 128 סיביות בדרך כלל טיפוסיים לתוכנה בעוד שבחומרה לפעמים מעדיפים משיקולי יעילות בלוק באורך 48 סיביות ומפתח באורך 96 סיביות (כאשר מודל הביטחון מאפשר זאת). מסיבה זו Simon ו-Speck עוצבו באופן שיוכלו להשתלב במגוון תצורות (ראו טבלה).
Simon.
צופן Simon הוא רשת פייסטל מאוזנת הפועלת על מילים באורך formula_1 סיביות ולכן הבלוק באורך formula_2 סיביות. הצופן מקבל בלוק קריא באורך formula_2 סיביות ומחזיר בלוק מוצפן באורך formula_2 סיביות. למען הנוחות הוא מסומן בקיצור SIMON2n כאשר formula_5. אם formula_6 אז צופן SIMON2n עם מפתח באורך formula_7 מסומן בקיצור SIMON2n/mn. לדוגמה SIMON64/128 מתייחס לגרסה הפועלת על מילים באורך 32 סיביות, בלוק באורך 64 סיביות ומפתח באורך 128 סיביות. הצפנה ופענוח ב-SIMON2n עושה שימוש בשלוש פעולות בסיסיות בלבד בסגנון ARX הידוע בחוסנו וקיים בשימוש צפנים רבים ביניהם Salsa20 והם: XOR, AND והזזה מעגלית formula_8 כאשר formula_9 מציין את מספר הפוזיציות שיש להזיז (אם formula_9 שלילי ההזזה היא לימין).
פונקציית הסבב.
עבור מפתח formula_11 (מחרוזת אקראית באורך formula_1 סיביות) פונקציית הסבב תלויית המפתח מתבצעת בשני שלבים. מיפוי פייסטל formula_13 המוגדר על ידי
והפונקציה formula_15 כאשר formula_16 הוא מפתח הסבב.
הביטוי formula_17 פירושו הזזה מעגלית של formula_18 לשמאל formula_19 סיביות והסימן &amp; מייצג את האופרטור AND. הפונקציה ההופכית של פונקציית הסבב הנחוצה לצורך הפענוח היא formula_20. לעיתים קרובות משקולי יעילות מיישמים את הצפנים הללו בתצורה שבה יש צורך רק בפונקציית ההצפנה שהיא טובה גם להצפנה וגם לפענוח (ראו מצב מונה לדוגמה).
תהליך הכנת המפתח מקבל את המפתח שסופק על ידי המשתמש ומייצר ממנו סדרה של formula_21 מילים: formula_22. כאשר formula_21 הוא מספר הסבבים. ההצפנה היא בעצם הרכבה של הפונקציות formula_24 (מימין לשמאל).
כדי לחסוך במעגלים צופן Simon אינו כולל שלב הלבנה כלל וכן בניגוד ל-AES כל הסבבים זהים לחלוטין למעט המפתח. צופן Simon סימטרי לחלוטין ביחס לפעולת ההזזה המעגלית. בגלל מבנה פייסטל הסבב הראשון והסבב האחרון אינם מבצעים פעולה קריפטוגרפית כלשהי מלבד טעינת המפתח המתאים, כי הם למעשה מבטלים זה את זה (במבנה פייסטל מחצית מבלוק הקלט מוצפנת עם המחצית השנייה כאשר השנייה נותרת ללא שינוי, ראו תרשים).
הכנת המפתח.